Էսմե Մորգան

**Էսմե Բեթ Մորգան** (, ), անգլիացի ֆուտբոլիստուհի, ամերիկյան «Վաշինգտոն Սփիրիթ» ակումբի և Անգլիայի ազգային հավաքականի կենտրոնական պաշտպան։

## Վաղ տարիներ
Մորգանը սկսեց ֆուտբոլ խաղալ 4 տարեկանից՝ «Էկլսոլ Ռեյնջերսի» տղամարդկանց թիմում և թիմում մնաց մինչև 16 տարեկան։ Նա խաղացել է նաև Վորսբորո Բրիջի կանանց թիմում։

## Ակումբային կարիերա
### «Մանչեսթեր Սիթի»
«Մանչեսթեր Սիթիի» երիտասարդական թիմի սան Մորգանը ակումբի հետ իր առաջին պրոֆեսիոնալ պայմանագիրը կնքել է 2019 թվականի հունիսին։ Ավելի վաղ՝ 2017 թվականի սեպտեմբերի 24-ին, հիմնական թիմի կազմում նորամուտը նշել է «Յովիլ Թաունի» դեմ առաջնության հաղթական խաղում։ 2019/2020 մրցաշրջանը նա վարձավճարով անցկացրեց «Էվերթոնում»։

2021 թվականի մայիսի 2-ին ՝ 2020/2021 մրցաշրջանում, Մորգանը խփեց իր դեբյուտային գոլը «Սիթիի» կազմում Բիրմինգհեմ Սիթիի դեմ խաղում (4:0), 85-րդ րոպեին Լորեն Հեմփի փոխանցումից հետո։

2021 թվականի սեպտեմբերին Մորգանը սրունքի կոտրվածք է ստացել «Մանչեսթեր Սիթի» ակադեմիայի մարզադաշտում «Տոտենհեմի» դեմ խաղում։ Ավելի ուշ նա վերադարձել է «Սիթիի» մեկնարկային կազմ։

2022 թվականի հունվարի 18-ին Մորգանը 3 տարվա պայմանագիր կնքեց «Սիթիի» հետ։ 2022 թվականի նոյեմբերի 6-ին նա առաջին անգամ եղել է իր ակումբի ավագը «Ռեդինգի» դեմ հաղթական խաղում (3:0)։

2024 թվականի մայիսի 27-ին հայտարարվեց, որ Մորգանը կհեռանա ակումբից։

### «Վաշինգտոն Սպիրիտ»
2024 թվականի հունիսի 13-ին հայտարարվեց, որ Մորգանը չորս տարվա պայմանագիր է կնքել Կանանց ֆուտբոլի ազգային լիգայի «Վաշինգտոն Սփիրիթ» ակումբի հետ՝ իրավունք ստանալով խաղալ հուլիսի 15-ից։ Սեպտեմբերի 15-ին նորամուտը նշել է «Հյուսթոն Դաշ»-ի դեմ հաղթական խաղում (3:0))։

## Կարիերան ազգային հավաքականում
thumb|Մորգանը (աջից) 2022 թվականի հոկտեմբերին Անգլիայի հավաքականի կազմում Չեխիայի հավաքականի դեմ իր դեբյուտային խաղի ժամանակ։

Մորգանը հանդես է եկել Անգլիայի երիտասարդական հավաքականի բոլոր մակարդակներում, քանի որ 2017 թվականին առաջին անգամ հրավիրվել է մինչև 17 տարեկանների թիմ։

Մորգանը հրավիրվել էր Անգլիայի ազգային հավաքական՝ 2020 թվականի սեպտեմբերին ուսումնամարզական հավաքի, այնուհետև վնասվածքի պատճառով բացակայում էր 2021 թվականի սեպտեմբերից մինչև 2022 թվականի վերջը։

2022 թվականի հոկտեմբերի 12-ին Մորգանն առաջին անգամ խաղաց Անգլիայի ազգային հավաքականում՝ փոխարինման դուրս գալով Չեխիայի հավաքականի դեմ ընկերական խաղի ընդմիջմանը։

2022 թվականի նոյեմբերի 18-ին հայտարարվեց նրա Անգլիայի ազգային հավաքականի ժառանգության համարը՝ 224։

2023 թվականի մայիսի 31-ին Մորգանը ընդգրկվել է ազգային հավաքականի կազմում 2023 թվականի աշխարհի առաջնության համար, որը տեղի է ունեցել 2023 թվականի հուլիսին, որտեղ նա ամբողջ մրցաշարն անցկացրել է պահեստայինների նստարանին։

## Խաղաոճ
Մորգանը սկսեց իր մեծահասակների կարիերան որպես հարձակվող, նախքան պաշտպան դառնալը։ Նա հիմնականում խաղում է կենտրոնական պաշտպանի դիրքում, բայց կարող է խաղալ նաև որպես հենակետային կիսապաշտպան և պաշտպանական եզրերում։ Նա նկարագրվում է որպես ինտուիտիվ և բազմակողմանի պաշտպան, ով գիտի, թե երբ պետք է նախաձեռնություն ցուցաբերել։

## Անձնական կյանք
Չնայած նրան, որ Մորգանը մեծացել է Շեֆիլդ քաղաքում, նա ամբողջ կյանքում երկրպագել է «Մանչեսթեր Սիթիին»՝ նախքան 2017 թվականին «կապույտների» հետ պայմանագիր կնքելը։ Նա ասում է, որ երեք տարեկանից ունեցել է «Սիթիի» խաղերի աբոնեմենտ և «ամբողջ կյանքում երազել է խաղալ այս ակումբում»։

## Վիճակագրություն
### Ակումբային

### Միջազգային

## Ձեռքբերումներ
### Ակումբային
#### «Մանչեսթեր Սիթի»
* Անգլիայի գավաթակիր՝ 2019/20
* Անգլիայի լիգայի գավաթակիր՝ 2021/22

### Միջազգային
* Աշխարհի փոխչեմպիոն՝ 2023
* Կանանց եզրափակչի հաղթող՝ 2023

## Նշումներ

## Ծանոթագրություններ

## Արտաքին հղումներ
* Профиль на сайте клуба «Вашингтон Спирит»
* Профиль на сайте www.englandfootball.com
* 

 
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի կին ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Կանանց ֆուտբոլի պաշտպաններ
Կատեգորիա:Մանչեսթեր Սիթիի ֆուտբոլիստներ
Կատեգորիա:Ֆուտբոլիստուհիներ